Ur  skrivagner brezhoneg ha brezhoneger eo Jakez Konan, ganet e Perroz-Gireg (Bro-Dreger - Aodoù-an-Arvor) e 1910 ha marvet dan 11 a viz Eost 2003. Mab e oa da Ewan Gonan (Yves Connan, geriadur ar skrivagnerien, Lukian Raoul) ha da vMarguerite Goubault. Skrivet en deus kalz war meur a dachenn, er chelaouennoù peurvuiañ, met un nebeud romantoù pe danevelloù a zo bet embannet e stumm ul levr. Tapet live ar vachelouriezh gantañ, ez eas da dremen un hanter bloavezh da Vro-Alamagn e 1928 da deskiñ alamaneg dre un  eskemm etre familhoù. Goude-se, deuet en-dro dar vro ez eas da labourat en un ti-bank. Diwezhatoch e voe ivez gwerzher-tiez, kelaouenner, sekretour ti-kêr pe choazh sekretour-kontour. Dimeziñ a reas gant Anna-Vari Glou eus Perroz-Gireg ivez e 1932. Bet o deus pemp a vugale. Deskiñ a reas seniñ gant ar binioù hag e voe unan eus krouerien kelch keltiek Perroz en 1935 asambles gant James Bouillé an tisavour, dar choulz ma oa gwir gelchioù a sevenadur vrezhon anezho. Reiñ a rae kentelioù brezhoneg hag aozañ  pezhioù-choari brezhonek. Un toullad bloavezhioù goude ar brezel, dre ma oa un enkadenn ekonomikel ha kalz a zilabour, ouzhpenn ma veze lemet e labour digantañ abalamour de vennozhioù breizhat, e kuitaas Breizh e 1952 gant e holl familh da vont da Ganada. Eno e vevjont e-pad 25 bloaz. Pa dapas kaout e leve-kozhni e tistroas da Vreizh.